ધોનીના ઘણા નિર્ણયો હંમેશાં ચોકાવનારા હોય છે, પરંતુ આ જ તેનો અંદાજ છે. કેટલાક લોકોનું માનવું છે કે ટીમ ઇન્ડિયાની અંદર ચાલી રહેલા રાજકારણને કારણે રહાણે અને હરભજનસિંહને બહાર બેસવાનો વારો આવ્યો. હાલમાં અજિંક્ય રહાણે જબરદસ્ત ફોર્મમાં છે. તાજેતરમાં જ તેણે શ્રીલંકાના પ્રવાસ દરમિયાન સદી ફટકારી હતી. એ પહેલાં તેને ઝિમ્બાબ્વે પ્રવાસ દરમિયાન ટીમ ઇન્ડિયાનું નેતૃત્વ કરવાનો પણ મોકો મળ્યો હતો. તેમ છતાં ટીમ ઇન્ડિયાના ટી-૨૦ અને વન ડે કેપ્ટન મહેન્દ્રસિંહ ધોનીએ અજિંક્યના સ્થાને અંબાતી રાયડુને મેદાનમાં ઉતાર્યો અને ધોનીના આ નિર્ણયથી ઘણા ક્રિકેટ ચાહકોના મનમાં સવાલ પણ ઊઠ્યા હતા.